Предлагаме на Русия съвместни производство на кораби и хайтек изделия - Бизнес - inews.bg
27.01.2020 21:16 София 6°C
Предлагаме на Русия съвместни производство на кораби и хайтек изделия
Искаме отново да правим и части за камионите „Камаз“
по статията работи: iNews.bg | 16.06.2016 | 15:43 0
високотехнологични изделия
производство на части за "Камаз"
Организиране на съвместни българо-руски производства на високотехнологични изделия и такива с голяма добавена стойност, които да се реализират на пазарите в Русия, ЕС и в трети страни, предложи министърът на икономиката Божидар Лукарски на срещна с министъра на промишлеността и търговията на Руската Федерация Денис Мантуров. Разговорът между двамата министри бе в рамките на 20-я юбилеен Петербургски международен икономически форум, който се провежда от 16 до 18 юни в Санкт Петербург. Двамата обсъдиха възможностите за разширяване на взаимната търговия.
"Готови сме да окажем съдействие за организиране на съвместни производства", увери министър Лукарски. По-конкретно той предложи съвместно производство на морски съдове и плаващи платформи.
Министър Лукарски информира руския си колега за резултатите от проведено заседание на работната българо-руска група по корабостроене и изтъкна, че страната ни е заинтересовани българските корабостроители да произвеждат плавателни съдове и оборудване за тях, както и да извършват ремонти на съдове и плаващи платформи с руската страна. Министърът на икономиката постави и въпросът за възстановяване на кооперираното производство на двигателни мостове за "Камаз" в България.